Oulike boeke vir meisies – toortsie.com
Oulike boeke vir meisies
Julie 22, 2019 Julie 22, 2019 ~ Toortsie
My eie gebedsjoernaal is ‘n baie oulike en handige boekie waardeur gebed bevorder kan word. Elke dag kry die persoon die geleentheid om vir Jesus te loof en dank en vir ander mense en ook haarself te bid. Sy word genooi om kreatief te raak, nie net in gebed en in haar verhouding met God nie, maar sy kan sommer die kleurpotlode nader trek en die bladsye kleurvol inkleur soos sy graag wil.
As ek net dink hoeveel dit vir my as persoon beteken om ‘n gebedsjoernaal te hou, weet ek dat iemand wat ‘n dieper gebedslewe begeer, hierdie boekie sal geniet.
Stilwordtye saam met God vir meisies
Hierdie is ‘n oulike, klein boekie om sommer altyd byderhand te hê. Daar is 90 onderwerpe, elkeen met ‘n Bybelvers en ‘n kort oordenking. Onderwerpe soos Jy is uniek, Om in te pas, Vier fees, ens.
Ek dink dat hierdie regtig ‘n oulike geskenk kan wees vir ‘n Christenmeisie.
Toe ek hierdie boek die eerste keer in my hande hou, wou ek op- en afspring van opwinding. Dit is só ‘n oulike boekie, elke bladsy uniek en kreatief. Vir enige meisie sal dit heerlik wees om hierin te werk, te speel en in geloof te groei.
Posted in Boeke en flieks	Oulike boeke vir meisies
‹ PreviousDie Meesterstuk
Next ›Toortsie se Rebuskonsert
14 thoughts on “Oulike boeke vir meisies”
Julie 22, 2019 om 10:53 nm
My twee kleinkinders is amper oud genoeg en ek maak ‘n knoop in die vinger.
Julie 22, 2019 om 10:55 nm
Regtig aan te bevele.
Julie 22, 2019 om 10:56 nm
Die oudste word 8 in Desember. Sal sy dit dan al kan gebruik? Sy is goed van begrip.
Julie 22, 2019 om 10:57 nm
Ek wonder of dit mie meer vir tieners is nie. Jy kan gerus by CUM inloer en self besluit.
Julie 22, 2019 om 11:00 nm
Sal so maak. Ons is freaks, lees Amerikaanse ensiklopideë vlot op 6……
Julie 22, 2019 om 11:02 nm
Dan is dit dalk nét wat sy nodig het. 😁
Julie 22, 2019 om 11:03 nm
Sal regtig daarna gaan kyk. Meisies is diep siele.
Julie 23, 2019 om 8:30 vm
Ek gaan begin lees, sommer dadelik beindruk met die titels. Dankie, Toortsie
Julie 23, 2019 om 8:46 vm
Regtig aanbevelenswaardig. 🙂 Ek het eintlik gedink om die boeke te hou vir my kleindogter, maar sy is maar nog net 5 jaar oud en wanneer sy die regte ouderdom bereik, is daar al weer nuwer, opwindender dinge op die mark.
Dit is waar, maar oud is ook goed
Julie 23, 2019 om 1:54 nm
Dit lyk regtig asof dit op jong meisies se vlak gedoen is. Soos jy sê, ons kleinkinders is nog net te jonk 🙂
Julie 23, 2019 om 1:56 nm
Ek dink regtig aan tieners. Hoërskooldogters.
Julie 23, 2019 om 3:18 nm
Ek sal die boek aanskaf vir oudste kleindogter, dankie Toortsie. Sy is elf?
Julie 23, 2019 om 3:46 nm
Ek is seker sy kan al van die goed geniet. 😊
569 597 ste persoon wat hier inloer! Baie dankie en welkom! Hoop jy loer weer in.